ข้อบัญญัติองค์การบริหารส่วนตำบลหินโงมเรื่องการควบคุมการเลี้ยงหรือปล่อยสุนัขพ.ศ.๒๕๕๙ โดยที่เป็นการสมควรตราข้อบัญญัติองค์การบริหารส่วนตำบลหินโงมว่าด้วยการควบคุมการเลี้ยงหรือปล่อยสุนัขอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบกับมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลหินโงมโดยความเห็นชอบของสภาองค์การบริหารส่วนตำบลหินโงมและนายอำเภอเมืองหนองคายจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหินโงม เรื่องการควบคุมการเลี้ยงหรือปล่อยสุนัข พ.ศ.๒๕๕๙ข้อ ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลหินโงมตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้การเลี้ยงสัตว์หมายความว่า การเลี้ยงสัตว์ในสถานที่เลี้ยงสัตว์การปล่อยสัตว์หมายความว่า การเลี้ยงสัตว์ในลักษณะที่มีการปล่อยให้อยู่นอกสถานที่เลี้ยงสัตว์รวมทั้งการสละการครอบครองสัตว์สถานที่เลี้ยงสัตว์หมายความว่า คอกสัตว์ กรงสัตว์ ที่ขังสัตว์หรือสถานที่ในลักษณะอื่นที่ใช้ในการควบคุมสัตว์ที่เลี้ยงเจ้าของสัตว์หมายความรวมถึงผู้ครอบครองสัตว์ด้วยที่หรือทางสาธารณะหมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้การทำทะเบียนหมายความว่า การจดทะเบียนและการขึ้นทะเบียนการจดทะเบียนหมายความว่า การออกใบรับรองรูปพรรณสัณฐานและการทำเครื่องหมาย ระบุตัวสุนัขการขึ้นทะเบียนหมายความว่า การนำเอกสารเกี่ยวกับสุนัข ที่จดทะเบียนไว้แล้ว แจ้งต่อเจ้าหน้าที่เพื่อบันทึกรายละเอียดรูปพรรณสัณฐานเจ้าพนักงานท้องถิ่นหมายความว่า นายกองค์การบริหารส่วนตำบลหินโงมเจ้าพนักงานสาธารณสุขหมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสุนัขให้พื้นที่ในเขตอำนาจขององค์การบริหารส่วนตำบลหินโงมเป็นเขตควบคุมการเลี้ยงหรือปล่อยสัตว์ดังนี้(๑)ให้พื้นที่ต่อไปนี้เป็นเขตห้ามเลี้ยงหรือปล่อยสุนัขบางชนิดโดยเด็ดขาด(๑.๑)สถานที่ราชการทุกแห่ง วัด โรงเรียน เป็นเขตห้ามเลี้ยงหรือปล่อยสุนัข ของตำบลหินโงม(๑.๒)ตลาดสด ลานกีฬาประจำหมู่บ้าน สถานที่ประชุมร่วมกันของประชาชน ในหมู่บ้าน(๒)ให้พื้นที่ต่อไปนี้เป็นเขตห้ามเลี้ยงหรือปล่อยสุนัขเกินจำนวน ๒ ตัว ที่กำหนดดังนี้(๒.๑) บริเวณโฮมสเตย์ เป็นเขตห้ามเลี้ยงหรือปล่อยสุนัขพันธุ์โดเบอร์แมน ดัลเมเชียล รอทไวเลอร์อเมริกันพิทบูล ไทยบางแก้ว เกินจำนวน ๒ ตัว(๒.๒)วัดทุกแห่ง(๓)ให้พื้นที่ต่อไปนี้เป็นเขตที่การเลี้ยงหรือปล่อยสุนัขต้องอยู่ภายใต้มาตรการอย่างใดอย่างหนึ่งดังนี้(๓.๑)โฮมสเตย์เป็นเขตที่การเลี้ยงหรือปล่อยสุนัข พันธุ์โดเบอร์แมน ดัลเมเชียล รอทไวเลอร์อเมริกันพิทบูล ไทยบางแก้ว ปล่อยได้ไม่เกิน ๒ ตัว ต้องอยู่ในความดูแลของผู้เลี้ยง(๓.๑.๑)หากเกิดกรณีสุนัขทำรายผู้อื่นที่ไม่ใช้เจ้าของ ให้ชดใช้ค่าเสียหาย เต็มจำนวน(๓.๑.๒)รวมทั้งเป็นพาหนะรับส่งค่าบริการ(๓.๒)ให้เจ้าของสุนัขที่เลี้ยงในพื้นที่ตามความใน (๓.๓.๑)มีหน้าที่นำสุนัขไปทำทะเบียนและขอมีบัตรประจำตัวสุนัขได้ที่องค์การบริหารส่วนตำบลหินโงม(๓.๓)การขึ้นทะเบียนสัตว์ เจ้าของสุนัขต้องยื่นคำขอ พร้อมแนบเอกสารดังนี้(๓.๓.๑)สำเนาทะเบียนบ้านเจ้าของสุนัข(๓.๓.๒)ในกรณีเจ้าของสุนัข ไม่ได้เป็นเจ้าของบ้านต้องมีหนังสือยินยอมจากเจ้าของบ้านพร้อมสำเนาบัตรประชาชนของเจ้าของบ้าน(๓.๓.๓)ใบรับรองที่ระบุการฉีดวัคซีนโรคพิษสุนัขบ้ามาไม่เกินหนึ่งปี มีการระบุหมายเลขการผลิตวัคซีนและลงชื่อสัตวแพทย์ผู้ฉีดพร้อมเลขที่ใบอนุญาตประกอบวิชาชีพการสัตวแพทย์(๓.๓.๔)หนังสือมอบอำนาจในกรณีเจ้าของสุนัขไม่ได้มาดำเนินการเอง(๓.๔)เจ้าของสุนัขต้องปฏิบัติดังนี้(๓.๔.๑)นำสุนัขไปรับการฉีดวัคซีนป้องกันโรคพิษสุนัขบ้าครั้งแรกเมื่อสุนัขอายุ ๒ - ๔ เดือนและครั้งต่อไปตามที่กำหนดในใบรับรองการฉีดวัคซีนป้องกันโรคพิษสุนัขบ้า(๓.๔.๒)เมื่อสัตว์ได้รับการฉีดวัคซีนแล้ว ให้ติดเครื่องหมายประจำตัวและเก็บใบรับรองการฉีดวัคซีนไว้ การขายหรือให้สุนัขแก่ผู้อื่นต้องมอบใบรับรองให้ด้วย(๓.๕)ผู้ใดนำสุนัขออกนอกสถานที่เลี้ยงต้องปฏิบัติดังนี้(๓.๕.๑)พกบัตรประจำตัวสุนัขและต้องแสดงบัตรประจำตัวสุนัข เมื่อเจ้าพนักงานท้องถิ่นเจ้าพนักงานสาธารณสุขหรือพนักงานเจ้าหน้าที่เรียกตรวจ(๓.๕.๒)ผูกสายลากจูงสุนัขที่แข็งแรงและจับสายลากจูงตลอดเวลาข้อ ๖ แบบคำร้องและวิธีการขึ้นทะเบียนสุนัขทะเบียนสุนัขรายครัวเรือน และบัตรประจำตัวสุนัขให้เป็นไปตามองค์การบริหารส่วนตำบลหินโงมประกาศกำหนดข้อ ๗ ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ๕ โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวันเมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลหินโงมแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้ เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่ง เจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลหินโงมตามจำนวนที่ได้จ่ายจริงด้วยในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ ๘ ให้เจ้าพนักงานท้องถิ่นมีอำนาจแต่งตั้งพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ในเขตอำนาจขององค์การบริหารส่วนตำบลหินโงม ในเรื่องใดหรือทุกเรื่องก็ได้ข้อ ๙ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ข้อ ๑๐ ให้นายกองค์การบริหารส่วนตำบลหินโงมเป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๓๐ มิถุนายน พ.ศ. ๒๕๕๙จันทรา ดาแก้วนายกองค์การบริหารส่วนตำบลหินโงมปุณิกา/จัดทำ๑๙มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๖ ง/หน้า ๕๕/๑๙ กุมภาพันธ์ ๒๕๖๑